b"\n_START_ARTICLE_\nRanders Football Club\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens del club es troben al Randers Freja, un club fundat el 1898 i que entre els seus \xc3\xa8xits destaquen 3 Copes de Dinamarca. L'any 2003 el club es va fusionar amb les seg\xc3\xbcents associacions esportives: el Dronningborg Boldklub, el Hornb\xc3\xa6k Sportsforening, el Kristrup Boldklub, el  Randers KFUM i el Vorup-Frederiksberg Boldklub. El nou equip prendria la pla\xc3\xa7a del Randers Freja, que en aquest moment jugava a la Primera Divisi\xc3\xb3 Danesa, i va aconseguir l'ascens a la SAS Ligaen._NEWLINE_En la seva primera temporada l'equip va acabar cuer i va descendir, recuperant la categoria en el 2006. Aquest mateix any el club fitxa a l'internacional Stig T\xc3\xb8fting i aconsegueix proclamar-se campi\xc3\xb3 de la Copa de Dinamarca despr\xc3\xa9s de v\xc3\xa8ncer en la pr\xc3\xb2rroga a l'Esbjerg FB per 1 a 0. L'any seg\xc3\xbcent el club va debutar a la Copa UEFA, encara que va caure a la primera ronda davant el Fenerbah\xc3\xa7e."